Likumprojekta “Grozījumi Izglītības likumā” sākotnējās

ietekmes novērtējuma ziņojuma (anotācijas) pielikums

**NEKAVĒJOTIES izbeidz DT attiecības**

DL 115.pants. Trešo personu pieprasījums, tiesas nolēmums un neatbilstība likuma prasībām

(5) Darba devējs nekavējoties izbeidz darba tiesiskās attiecības ar darbinieku, ja darbinieka nodarbināšana atbilstoši likumam ir aizliegta un nav iespējams darbinieku ar viņa piekrišanu nodarbināt citā darbā tai pašā vai citā uzņēmumā.

IL 48.panta piektā daļa nosaka, ka strādāt par pedagogu ir tiesības personai, kas ir lojāla Latvijas Republikai un tās Satversmei.

IL 51.panta pirmās daļas 2.punkts nosaka pedagogam pienākumu veidot izglītojamā attieksmi pret sevi, citiem, darbu, dabu, kultūru, sabiedrību un valsti, audzināt krietnus, godprātīgus, atbildīgus cilvēkus — Latvijas patriotus.

IL 30.panta ceturtā daļa nosaka, ka par izglītības iestādes vadītāju ir tiesīga strādāt persona, kurai ir nevainojama reputācija, kura ir lojāla Latvijas Republikai un tās Satversmei, kurai ir attiecīga izglītība un nepieciešamā profesionālā kvalifikācija. Par vispārējās pamatizglītības vai vispārējās vidējās izglītības iestādes vadītāju ir tiesīga strādāt persona, kurai ir augstākā pedagoģiskā izglītība vai augstākā un pedagoģiskā izglītība, kā arī persona ar augstāko izglītību, kura apgūst pedagoģisko izglītību.

Minētās tiesību normas ir imperatīvas un neparedz izņēmumus. Līdz ar to uzskatāms, ka ir aizliegts strādāt personām, kas neatbilst minētajām prasībām. Tādejādi atbrīvojot šādas personas, var tikt piemērots Darba likuma 115.panta piektās daļas regulējums.

Ja valsts, pašvaldības vai valsts augstskolas dibinātas izglītības iestādes vadītāja profesionālā darbība novērtēta neapmierinoši, tā nodarbināšana ir aizliegta (IL 30.panta 4.1 daļa)

|  |
| --- |
| Ierobežojums ir atbilstošs, lai pēc iespējas novērstu kaitējuma risku izglītojamo un valsts drošības interesēm. Izglītības iestādes vadītājs atbild par izglītības iestādes darbību un tās rezultātiem, izglītības iestādes darbību reglamentējošo normatīvo aktu ievērošanu, kā arī par intelektuālo, finanšu un materiālo līdzekļu racionālu izmantošanu. Līdz ar to izglītības iestādes vadītājs atbild arī par atbilstošu pedagogu nodarbināšanu un tam ir pienākums izvērtēt pedagogus, ievērojot izglītojamo intereses. |

Pedagogs nav lojāls Latvijas Republikai un tās Satversmei. (IL 48.panta piektā daļa)

Pedagoga darbība neuzrāda, ka izglītojamajam tiek veidota korekta attieksme pret sevi, citiem, darbu, dabu, kultūru, sabiedrību un valsti, audzināti krietni, godprātīgi, atbildīgi cilvēki — Latvijas patrioti. (IL 51.panta pirmās daļas 2.punkts)

Izglītības iestādes vadītājam nav nevainojama reputācija, tā nav lojāla Latvijas Republikai un tās Satversmei, nav attiecīga izglītība un nepieciešamā profesionālā kvalifikācija. (IL 30.panta ceturtā daļa)

Pedagoga darbība neuzrāda, ka izglītojamajam tiek veidota korekta attieksme pret sevi, citiem, darbu, dabu, kultūru, sabiedrību un valsti, audzināti krietni, godprātīgi, atbildīgi cilvēki — Latvijas patrioti. . (IL 51.panta pirmās daļas 2.punkts)